Priekšlikums Padomes lēmums par nostāju, kas Kopienai jāpieņem ĀKK un EK Ministru padomē, lai atļautu papildu divpusējas iemaksas, kas jāpārvalda Komisijai un ar ko tiek atbalstīti Āfrikas Miera mehānisma mērķi /* COM/2007/0224 galīgā redakcija */





[pic] | EIROPAS KOPIENU KOMISIJA | Briselē, 26.4.2007 COM(2007) 224 galīgā redakcija Priekšlikums PADOMES LĒMUMS par nostāju, kas Kopienai jāpieņem ĀKK un EK Ministru padomē, lai atļautu papildu divpusējas iemaksas, kas jāpārvalda Komisijai un ar ko tiek atbalstīti Āfrikas Miera mehānisma mērķi (iesniegusi Komisija) PASKAIDROJUMA RAKSTS Vispārējo lietu un ārējo attiecību padome 2007. gada 5. martā atzina, ka ir steidzami jāpievēršas AMIS Āfrikas Savienības miera uzturēšanas misijas Darfūrā (Sudāna) finansēšanas vajadzībām. ES jau ir atvēlējusi AMIS apmēram EUR 400 miljonus ar Āfrikas Miera mehānisma ( APF ) starpniecību, līdzekļus iegūstot no 9. Eiropas Attīstības fonda (turpmāk tekstā - EAF) un no dalībvalstu veiktām divpusējām iemaksām. Lai varētu turpināt finansiālu atbalstu AMIS un ņemot vērā ĀS Komisijas lūgumu, pieprasījumu, par kuru vēl lems ĀKK valstu grupa, Padome pauda gatavību papildināt APF ar līdzekļiem, ko gūst no 9. EAF. Lai ņemtu vērā ES dalībvalstu pausto vēlmi ES un tās dalībvalstu kopējo centienu kontekstā veikt papildu divpusējas iemaksas, tika arī ierosināts, lai šādas iemaksas apvienotu kopēja Komisijas pārvaldīta projekta ietvaros, lai samazinātu darījumu izmaksas Āfrikas partneriem un uzlabotu līdzekļu izmantošanas koordinēšanu un uzraudzību. Attiecībā uz 9. EAF to veiks, balstoties uz Partnerattiecību nolīguma starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā un pārskatīts Luksemburgā 2005. gada 25. jūnijā (turpmāk tekstā - ĀAK un EK partnerattiecību nolīgums), I pielikuma 8. pantu, kurā teikts: " Ja kādā Nolīguma dokumentā paredzētie līdzekļi tiek izsmelti pirms šā Finanšu protokola beigu datuma, kopīgā ĀKK un EK Ministru padome veic atbilstošus pasākumus ." Nosacījumi, kas paredzēti 8. pantā, ir izpildīti. Pirmkārt, ir ticis noteikts datums, pēc kura nedrīkst iedalīt līdzekļus saskaņā ar Finanšu protokolu, uz ko attiecas 9. EAF, – šis termiņš ir 2007. gada 31. decembris. Otrkārt, aprēķinātie resursi, kas paredzēti ĀKK valstu iekšējai sadarbībai, lai papildinātu Āfrikas Miera mehānismu, līdz stājas spēkā 10. EAF, ir EUR 100 miljoni, un šī summa nav pietiekoša AMIS darbībai līdz minētajam termiņam. Ierosinātais Apvienotās padomes lēmums, kas balstās uz ĀAK un EK partnerattiecību nolīguma I pielikuma 8. pantu, paver iespēju saņemt papildu divpusējas iemaksas no dalībvalstīm īpašai darbībai, ko Komisija pārvaldīs pārejas laikā, līdz stāsies spēkā 10. EAF. Tādēļ Komisija ierosina Padomei pieņemt pievienoto lēmumu. Priekšlikums PADOMES LĒMUMS par nostāju, kas Kopienai jāpieņem ĀKK un EK Ministru padomē, lai atļautu papildu divpusējas iemaksas, kas jāpārvalda Komisijai un ar ko tiek atbalstīti Āfrikas Miera mehānisma mērķi EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 300. panta 2. punkta otro daļu, ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem (turpmāk tekstā – ĀKK), no vienas puses, un Eiropas Kopienu un tās dalībvalstīm, no otras puses, kas parakstīts Kotonū (Benina) 2000. gada 23. jūnijā un pārskatīts Luksemburgā 2005. gada 25. jūnijā (turpmāk tekstā - ĀAK un EK partnerattiecību nolīgums)[1], tā kā: (1) ĀKK un EK Ministru padomes 2003. gada 11. decembra Lēmumā Nr. 3/2003[2] ir paredzēts vajadzīgais finanšu atbalsts Āfrikas Miera mehānisma izveidošanai. (2) Vispārējo lietu un ārējo attiecību padome 2007. gada 5. maijā atzina, ka ir steidzami jāpievēršas AMIS Āfrikas Savienības miera uzturēšanas misijas Darfūrā (Sudāna) finansēšanas vajadzībām. (3) Aprēķinātie resursi, kas paredzēti ĀKK valstu iekšējai sadarbībai, lai papildinātu Āfrikas Miera mehānismu, līdz stājas spēkā 10. Eiropas Attīstības fonds (turpmāk tekstā – EAF), nav pietiekoši AMIS darbībai līdz minētajam termiņam. Tāpēc dalībvalstis izteica vēlmi veikt papildu divpusējas iemaksas. Šīs iemaksas jāapvieno Āfrikas Miera mehānismā, un tās jāpārvalda Komisijai, lai uzlabotu līdzekļu izmantošanas koordinēšanu un uzraudzību, līdz stāsies spēkā 10. EAF. (4) Padomes 2005. gada 30. maija Lēmumā 2005/446/EK 2007. gada 31. decembris tika noteikts par termiņu, pēc kura vairs nedrīkst piešķirt līdzekļus no 9. EAF[3], IR NOLĒMUSI ŠĀDI. Vienīgais pants Kopiena ierosina pieņemt ĀKK un EK Ministru padomē šādu nostāju attiecībā uz dalībvalstu papildu divpusējām iemaksām, kas jāpārvalda Komisijai, balstoties uz ĀKK un EK Ministru padomes lēmuma projektu, kas pievienots pielikumā. Nebūtiskus grozījumus šajā lēmuma projektā var veikt bez jauna Padomes lēmuma. Briselē [...] Padomes vārdā priekšsēdētājs PIELIKUMS Projekts ĀKK un EK Ministru padomes Lēmums atļaut papildu divpusējas iemaksas, kas jāpārvalda Komisijai un ar ko tiek atbalstīti Āfrikas Miera mehānisma mērķi ĀKK UN EK MINISTRU PADOME, ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem (turpmāk tekstā – ĀKK), no vienas puses, un Eiropas Kopienu un tās dalībvalstīm, no otras puses, kas parakstīts Kotonū (Benina) 2000. gada 23. jūnijā un pārskatīts Luksemburgā 2005. gada 25. jūnijā (turpmāk tekstā - ĀAK un EK partnerattiecību nolīgums)[4], un jo īpaši tā I pielikuma 8. pantu, tā kā: (1) ĀKK un EK Ministru padomes 2003. gada 11. decembra Lēmumā Nr. 3/2003[5] ir paredzēts vajadzīgais finanšu atbalsts Āfrikas Miera mehānisma izveidošanai. (2) Vispārējo lietu un ārējo attiecību padome 2007. gada 5. martā atzina, ka ir steidzami jāpievēršas AMIS Āfrikas Savienības miera uzturēšanas misijas Darfūrā (Sudāna) finansēšanas vajadzībām. (3) Aprēķinātie resursi, kas paredzēti ĀKK valstu iekšējai sadarbībai, lai papildinātu Āfrikas Miera mehānismu, līdz stājas spēkā 10. Eiropas Attīstības fonds (turpmāk tekstā – EAF), nav pietiekoši AMIS darbībai līdz minētajam termiņam. Tāpēc dalībvalstis izteica vēlmi veikt papildu divpusējas iemaksas. Šīs iemaksas jāapvieno Āfrikas Miera mehānismā, un tās jāpārvalda Komisijai, lai uzlabotu līdzekļu izmantošanas koordinēšanu un uzraudzību, līdz stāsies spēkā 10. EAF. (4) Padomes 2005. gada 30. maija Lēmumā 2005/446/EK 2007. gada 31. decembris tika noteikts par termiņu, pēc kura vairs nedrīkst iedalīt līdzekļus no 9. EAF[6], (5) Tāpēc ir jāparedz noteikumu punkts par ES dalībvalstu papildu iemaksām, kas jāpārvalda Komisijai un ar ko tiek atbalstīti Āfrikas Miera mehānisma mērķi, IR NOLĒMUSI ŠĀDI. 1. pants Brīvprātīgās iemaksas Līdz 2007. gada 30. septembrim ikviena ES dalībvalsts var sniegt Komisijai brīvprātīgas papildu iemaksas, lai atbalstītu Āfrikas Miera mehānismu saskaņā ar Finanšu protokolu. Komisijai tiek uzdots pārvaldīt šīs iemaksas Āfrikas Miera mehānisma ietvaros saskaņā ar 9. Eiropas Attīstības fonda procedūrām, izņemot atcēlumus, ko dalībvalstīm pārfinansēs proporcionāli to brīvprātīgajām papildu iemaksām. 2. pantsStāšanās spēkā Šis lēmums stājas spēkā tā pieņemšanas dienā. Briselē, 2007. gada 25. maijā ĀKK un EK Ministru padomes vārdā — priekšsēdētājs [1] OV L 287, 28.10.2005. [2] OV L 345, 31.12.2003., 108. lpp. [3] OV L 156, 18.6.2005. [4] OV L 209, 11.8.2005.; OV L 287, 28.10.2005. [5] OV L 345, 31.12.2003., 108. lpp. [6] OV L 156, 18.6.2005.